อาการคือ แน่นหน้าอก เหมือนมีอะไรดันขึ้นมา เวียนหัว คลื่นไส้อยู่ตลอดเวลา คืออาการอะไรหรอค่ะคุณ มีวิธีแก้หรือรักษาให้หายยังไงบ้างค่ะ
สวัสดีค่ะ อาการแน่นอกและคลื่นไส้ อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ คลื่นไส้ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ หากมีอาการแน่นมาก คลื่นไส้มาก อาเจียน กินได้น้อย ควรไปพบแพทย์การดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง